**APSTIPRINĀTS**

Priekules novada pašvaldības

iepirkumu komisijas

2014.gada 16.maija sēdē,

protokols Nr.2014/18-2

**GROZĪJUMI**

**ATKLĀTA KONKURSA**

***„Elektroenerģijas iegāde Priekules novada pašvaldības un SIA „Priekules nami” vajadzībām”***

**NOLIKUMĀ**

Iepirkuma identifikācijas Nr.PNP2014/18

Priekule

2014

1. Izteikt nolikuma 5.1.9.punkta ailes „Iesniedzamie dokumenti” tekstu šādā redakcijā:

„Līguma starp Pretendentu - elektroenerģijas tirgotāju un sistēmas operatoru kopija par sistēmas lietošanu, vai vienošanās starp pusēm par gatavību slēgt līgumu par sistēmas nepārtrauktu lietošanu uz termiņu, ne īsāku kā Nolikuma 2.2.punktā norādītajā vispārīgās vienošanās darbības laikā, ja Pretendentam tiks piešķirtas tiesības slēgt Elektroenerģijas tirdzniecības vispārīgo vienošanos ar Pasūtītāju.”

2. Nolikuma 7.nodaļas nosaukumā aizstāt vārdu „līguma” ar vārdiem „vispārīgās vienošanās”.

3. Izteikt nolikuma 8.pielikuma „Vispārīgās vienošanās projekts” 5.4.punktu šādā redakcijā:

„5.4. Ja elektroenerģijas sistēmas operators paziņo LIETOTĀJAM, ka TIRGOTĀJS nepiegādā elektroenerģijas apjomu, kas atbilst TIRGOTĀJA tehniskajā piedāvājumā norādītajiem apjomiem objektos (Vienošanās 1.pielikums), tad TIRGOTĀJS maksā LIETOTĀJAM līgumsodu par katru dienu, kad LIETOTĀJS, minētā iemesla dēļ, nesaņem elektroenerģiju atbilstoši TIRGOTĀJA tehniskajam piedāvājumam (Vienošanās 1.pielikums) 0,01% (nulle komats nulle viens procentu) apmērā no kopējās finanšu piedāvājumā norādītās līgumcenas (Vienošanās 2.pielikums), bet ne vairāk kā 10 % (desmit procenti) no kopējās finanšu piedāvājumā (Vienošanās 2.pielikums) norādītās līgumcenas. Soda nauda pārskaitāma 20 (divdesmit) dienu laikā no attiecīga rēķina saņemšanas brīža uz Vienošanās 10.punktā norādīto attiecīgā LIETOTĀJA bankas kontu. TIRGOTĀJS nemaksā LIETOTĀJAM līgumsodu ja iestājas Vienošanās 7.1.punktā minētais gadījums un TIRGOTĀJS to pierāda ar kompetentas institūcijas izdotu dokumentu.”

4. Labot nolikuma 8.pielikuma „Vispārīgās vienošanās projekts” 5.6.punkta numerāciju uz „5.5.” un izteikt to šādā redakcijā:

„5.5. Ja TIRGOTĀJS vienpusēji lauž Vienošanos ar LIETOTĀJU (izņemot Vienošanās 8.2.punkta norādītajos gadījumos), tad TIRGOTĀJA pienākums ir 10 (desmit) dienu laikā samaksāt LIETOTĀJAM līgumsodu 10 % (desmit procentu) apmērā no kopējās finanšu piedāvājumā norādītās līgumcenas (Vienošanās 2.pielikums). Soda nauda pārskaitāma uz Vienošanās 10.punktā norādīto LIETOTĀJA bankas kontu.”